Vryheidsfront Plus | ANC se strewe na mag belemmer dienslewering in Tshwane-metro
Tuis | Media Releases | ANC se strewe na mag belemmer dienslewering in Tshwane-metro
Die waarnemende speaker, Zweli Khumalo, het die vergadering belê met die uitsluitlike doel om dienslewering te bespoedig, 'n nuwe burgemeester aan te wys, die waarnemende stadsbestuurder se dienstydperk te verleng en die aangepaste begroting te bespreek.
Die burgemeesterspos is vakant gelaat nadat die burgemeester, Stevens Mokgalapa, op 26 Februarie bedank het. Hiermee saam is die burgemeesterskomitee ontbind en gevolglik kan geen politieke oorsig plaasvind nie. Die dienstermyn van die stadsbestuurder, Augustine Makgata, het ook tot 'n einde gekom. Tenders en kontrakteuraanstellings lê intussen op ys.
Die gebrek aan dienslewering die afgelope drie maande kan net voor die deur van die ANC en EFF gelê word.
Die verdeeldheid in die ANC se eie geledere rakende die aanstelling van 'n burgemeester speel 'n bydraende rol. Opposisiepartye het gister 'n gulde geleentheid gehad om 'n burgemeester asook 'n stadsbestuurder aan te stel om so weer die metroraad se werksaamhede ten volle te herstel.
Die VF Plus sal bly veg vir die inwoners van die Tshwane-metroraad se reg tot dienslewering en sal nie huiwer om probleme uit te wys en aan te spreek om die metro behoorlik te laat funksioneer nie.